PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2004/KV/1/1/031						         Bratislava 16.02.2004

Protimonopolný úrad Slovenskej republiky, odbor dohôd obmedzujúcich súťaž, v správnom konaní začatom dňa 12.12.2003 na návrh podnikateľov Slovenský cukrovarnícky spolok, so sídlom Šafárikovo námestie 4, 811 02 Bratislava a Zväz pestovateľov cukrovej repy Slovenska, so sídlom 919 28 Bučany, v zastúpení advokáta JUDr. Jána Havláta, advokátska kancelária Havlát & Partners, so sídlom Rudnayovo námestie č.1, 811 01 Bratislava, podľa § 25 ods.1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. vo veci vydania rozhodnutia podľa § 6 ods.5 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z o tom, že činnosti alebo konania vyplývajúce z Odvetvovej dohody uzatvorenej dňa 24.11.2003 medzi Slovenským cukrovarníckym spolkom, so sídlom Šafárikovo námestie 4, 811 02 Bratislava a Zväzom pestovateľov cukrovej repy Slovenska, so sídlom 919 28 Bučany nie sú v rozpore s § 4 a 5 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. alebo či dohoda obmedzujúca súťaž nie je v rozpore s § 6 ods.1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. takto

r o z h o d o l :

podľa § 6 ods. 5 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. Odvetvová dohoda uzatvorená dňa 24.11.2003 medzi Slovenským cukrovarníckym spolkom, so sídlom Šafárikovo námestie 4, 811 02 Bratislava a Zväzom pestovateľov cukrovej repy Slovenska, so sídlom 919 28 Bučany nie je v rozpore s § 4 a 5 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z.

O d ô v o d n e n i e: 

Listom zo dňa 8. decembra 2003, doručeným Protimonopolnému úradu SR (ďalej len úrad) dňa 12.12.2003, požiadali podnikatelia Slovenský cukrovarnícky spolok, so sídlom Šafárikovo námestie 4, 811 02 Bratislava (ďalej len „Slovenský cukrovarnícky spolok“) a Zväz pestovateľov cukrovej repy Slovenska, so sídlom 919 28 Bučany (ďalej len „Zväz pestovateľov cukrovej repy Slovenska“) v zastúpení advokáta JUDr. Jána Havláta, advokátska kancelária Havlát & Partners, so sídlom Rudnayovo námestie č.1, 811 01 Bratislava o vydanie rozhodnutia o tom, že Odvetvová dohoda uzatvorená dňa 24.11.2003 medzi Slovenským cukrovarníckym spolkom a Zväzom pestovateľov cukrovej repy Slovenska (ďalej len „Dohoda“) nie je v rozpore s § 4 a 5 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č.347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. (ďalej len zákon). Dňom 12.12.2003 začalo konanie podľa § 25 ods.1 zákona vo veci vydania rozhodnutia v zmysle § 6 ods.5 zákona o tom, že činnosti alebo konania vyplývajúce z tejto Dohody nie sú v rozpore s § 4 a 5 zákona, alebo že dohoda obmedzujúca súťaž nie je v rozpore s § 6 ods.1 zákona. Účastníkmi konania sú Slovenský cukrovarnícky spolok a Zväz pestovateľov cukrovej repy Slovenska. Správny poplatok vo výške 2 000 Sk bol uhradený kolkovými známkami dňa 29.12.2003.

	Podnikateľ Slovenský cukrovarnícky spolok je samostatná právnická osoba, občianske združenie založené, vzniknuté a existujúce na základe zákona č. 83/1990 Zb. o združovaní občanov v znení neskorších predpisov 14. marca 1991.  Slovenský cukrovarnícky spolok bol zaregistrovaný na Ministerstva vnútra Slovenskej republiky pod č. VVS/1-2200/90-346. SCS je dobrovoľným združením právnických osôb zaoberajúcich sa spracovaním cukrovej repy a výrobou cukru. Cieľom Slovenského cukrovarníckeho spolku je podľa jeho Stanov predovšetkým prezentácia problémov slovenského trhu s cukrom voči štátnym a samosprávnym orgánom Slovenskej republiky, záujmovým a profesijným združeniam a verejnosti. 

	Podnikateľ Zväz pestovateľov cukrovej repy Slovenska je právnickou osobou a bol na Ministerstva vnútra Slovenskej republiky zaregistrovaný ako občianske združenie podľa zákona č. 83/1990 Zb. o združovaní občanov v znení neskorších predpisov 14. marca 1991 pod č. VVS/1-900/90-3646. Predmetom činnosti podľa Stanov zväzu je, okrem iného, jednotné presadzovanie práv a oprávnených záujmov pestovateľov cukrovej repy a rokovanie so zástupcami cukrovarníckeho priemyslu, resp. voči tretím osobám.
Predmetom posudzovanej Dohody je úprava štandardných podmienok nákupu cukrovej repy určenej na výrobu cukru.

	Úrad posúdil jednotlivé ustanovenia predmetnej Dohody a prišiel k záveru, že neobsahujú dojednania obmedzujúce hospodársku súťaž v zmysle § 4 a 5 zákona.

	Úrad listom č. 380/PMÚ SR/2004 zo dňa 30.01.2004 vyzval účastníkov konania, aby sa podľa § 33 zákona pred vydaním rozhodnutia vo veci ústne alebo písomne vyjadrili k jeho podkladu a k spôsobu jeho zistenia, prípadne navrhli jeho doplnenie.
Podnikatelia Slovenský cukrovarnícky spolok a Zväz pestovateľov cukrovej repy Slovenska sa v určenej lehote nevyjadrili.

	Na základe uvedených skutočností úrad rozhodol tak, ako je uvedené vo výrokovej časti tohto rozhodnutia.

P o u č e n i e  o   o d v o l a n í :

Podľa § 34 ods. 1 v spojení s § 18 ods. 1 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom odboru dohôd obmedzujúcich súťaž v lehote do 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní v znení neskorších predpisov  včas podaný rozklad má odkladný účinok.
Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

    Ing. Ján Šufliarsky
						         riaditeľ odboru dohôd obmedzujúcich súťaž

Rozhodnutie dostane:
JUDr. Ján Havlát, advokát, Advokátska kancelária Havlát & Partners, Rudnayovo námestie č.1, 811 01 Bratislava